**Zápisnica zo zasadnutia dozornej rady**

spoločnosti CULTUS Ružinov, a. s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Mestského súdu Bratislava III, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **29.06.2023 v DK Ružinov**

**Prítomní členovia dozornej rady:**

Ing. Marcela Kulifajová - predseda

Ing. Vladimír Sirotka, - člen dozornej rady

Ing. František Fabián - člen dozornej rady

Mgr. Maroš Mačuha, PhD – člen dozornej rady

**Prítomní členovia predstavenstva**:

Ing. Richard Bednár, PhD, MBA - predseda predstavenstva

**Prítomní za CULTUS Ružinov, a.s.: -**

**Hostia:**  **-**

**Bod č. 1. – Privítanie, schválenie programu**

P. Kulifajová, predsedkyňa dozornej rady (ďalej aj ako „PDR“) na úvod privítala všetkých prítomných na zasadnutí dozornej rady. PDR konštatovala, že zasadnutie dozornej rady je schopné uznášať sa, keďže je prítomná nadpolovičná väčšina jeho členov. PDR oboznámila prítomných s navrhovaným programom podľa pozvánky:

1. Privítanie, schválenie programu

2. VO 2023

3. Obchodný plán 2023

4. Dlhodobí nájomcovia

5. Symfónia umenia

6. Výročná správa a účtovná závierka

7. Rôzne

Za zapisovateľa bol navrhnutý p. Richard Bednár.

Hlasovanie:

Za: 4

Proti: 0

Zdržal sa: 0

Návrh bol prijatý.

PDR dala následne hlasovať o návrhu programu ako celku.

1. Privítanie, schválenie programu

2. VO 2023

3. Obchodný plán 2023

4. Dlhodobí nájomcovia

5. Symfónia umenia

6. Výročná správa a účtovná závierka

7. Rôzne

Hlasovanie:

Za: 4

Proti: 0

Zdržal sa: 0

Program bol schválený.

**Bod č. 2. – VO 2023**

P. Bednár informoval o aktuálnych VO, ktoré prebiehajú.

Uznesenie č.29.06.2023/1.: *Dozorná rada berie na vedomie informácie k prebiehajúcim VO na rok 2023.*

Hlasovanie:

Za: 4

Proti: 0

Zdržal sa: 0

Uznesenie bolo prijaté.

**Bod č. 3 – Obchodný plán 2023**

P. Bednár informoval, že Obchodný plán 2023, ktorý bol prijatý sa vyvíja predbežne podľa predpokladu. Problémom je obrovský nárast cien za teplo a teplú vodu najmä v DK Ružinov a SD Trávniky. Len za prvé dva mesiace bol rozdiel v cene vo výške takmer 40 000 € oproti rovnakým mesiacom v roku 2022. V zime boli prijaté opatrenia na zefektívnenie kúrenia. Budovy však fungujú 24/7, plesová sezóna je aj v noci, takže rozhodnutia ako napr. vypnúť v piatok zapnúť v pondelok neprichádzajú do úvahy. Momentálne prebieha rekonštrukcia výmenníkovej stanice v DK Ružinov, ktorá by mala priniesť efektívnosť. Zároveň sa plánuje zefektívniť teplo a teplá voda v SD Nivy. Práce prebiehajú podľa plánu. Následne prebehla diskusia.

Uznesenie č.29.06.2023/2.: *Dozorná rada berie na vedomie informácie k Obchodnému plánu 2023.*

Hlasovanie:

Za: 4

Proti: 0

Zdržal sa: 0

Uznesenie bolo prijaté.

**Bod č. 4 – Dlhodobí nájomcovia**

P. Bednár informoval o aktuálnom stave s dlhodobými nájomcami. Predstavenstvo sa rozhodlo uplatniť inflačnú doložku a zvýšilo ceny nájmov o infláciu. Zároveň sa zvýšili ceny za služby (elektrina, teplo, teplá voda, OLO a pod.). Následne dalo výpoveď len niekoľko nájomcov, väčšina z nich odišla. V júli prebehne pasportizácia všetkých budov a niektoré ďalšie priestory sa dajú do prenájmu. Aktuálne zaplnenie priestorov je vo výške 90 percent. Budovy sú však energeticky nevýhodné, čo zvyšuje nákladovosť prenájmov. Mnohé priestory sú v zlom stave a vyžadujú rozsiahlejšie rekonštrukcie. Budova SD Trávniky sa nachádza na súkromnom pozemku, čo z hľadiska väčších rekonštrukcií môže byť do budúcna problémové. Následne prebehla diskusia.

Uznesenie č.29.06.2023/3.: *Dozorná rada berie na vedomie informácie k Dlhodobým nájmom.*

Hlasovanie:

Za: 4

Proti: 0

Zdržal sa: 0

Uznesenie bolo prijaté.

**Bod č. 5 – Symfónia umenia**

P. Bednár informoval o programe festivalu. Vstupenky sú predané aktuálne vo výške 30 000 €. Ružinovčania majú zľavu vo výške 50 percent z cien vstupenky. Ide približne o polovicu všetkých predaných vstupeniek.

Uznesenie č.29.06.2023/4.: *Dozorná rada berie na vedomie informácie k festivalu Symfónia umenia.*

Hlasovanie:

Za: 4

Proti: 0

Zdržal sa: 0

Uznesenie bolo prijaté.

**Bod č. 6 – Výročná správa a účtovná závierka**

P. Bednár informoval o Výročnej správe a Účtovnej závierke za rok 2022. Výročná správa nazvaná ako Správa o hospodárení prešla komisiami a bola schválená zastupiteľstvom. Následne prebehla diskusia.

Uznesenie č.29.06.2023/5.: *Dozorná rada odsúhlasuje Výročnú správu a Účtovnú závierku za rok 2022.*

Hlasovanie:

Za: 4

Proti: 0

Zdržal sa: 0

Uznesenie bolo prijaté.

**Bod č. 7 – Rôzne**

P. Bednár informoval o prebiehajúcich stretnutiach k zmene organizačnej štruktúry CULTUS Ružinov, a.s.. Výsledky komisie predstaví na najbližšej dozornej rade.

Uznesenie č.29.06.2023/6.: *Dozorná rada berie na vedomie informácie k organizačnej zmene.*

Hlasovanie:

Za: 4

Proti: 0

Zdržal sa: 0

Uznesenie bolo prijaté.

**Hlasovanie ,, per rollam“**

Uznesenie “per rollam” 14.06.2023 / 1.: Dozorná rada Spoločnosti udeľuje predstavenstvu predchádzajúci súhlasu s prípravou a realizáciou procesu verejného obstarávania - Zabezpečenie ozvučenia, osvetlenia a pódia so zastrešením na podujatí Symfónia umenia 2023 za podmienok obsiahnutých v prílohách výzvy na hlasovanie prostredníctvom prostriedkov elektronickej komunikácie (e-mail) zo dňa 14.6.2023

Hlasovanie:

Za: 5

Proti: 2

Zdržal sa: 0

Uznesenie bolo prijaté.

**Termín ďalšieho stretnutia dozornej rady**

Termín ďalšieho stretnutia dozornej rady bol predbežne určený na koniec septembra.

PDR poďakovala všetkým za účasť na stretnutí dozornej rady a stretnutie ukončila.

***Ing. Marcela Kulifajová***

***predsedkyňa dozornej rady***

V Bratislave dňa 3.7.2023

Zapísal: Ing. Richard Bednár, PhD., MBA: \_\_\_\_\_\_\_\_\_\_\_\_\_\_\_\_\_\_\_

podpis